Konrad Mizzi kien interrogat mill-Pulizija tar-Reati Ekonomiċi fil-Ħamrun. L-eks Ministru Konrad Mizzi llum reġa' ġie interrogat mill-Pulizija tat-Taqsima tar-Reati Ekonomiċi. Dan ġie rrappurtat mill-MaltaToday. Mal-wasla tiegħu fl-uffiċċji tal-Pulizija fil-Ħamrun, akkumpanjat mill-avukati tiegħu Dr Carol Peralta u Dr Jean Paul Sammut, Mizzi kien mistoqsi mill-ġurnalisti huwiex hemm għax qed jiġi interrogat. Huwa wieġeb, "We always collaborate." Mizzi telaq mill-Ħamrun għall-ħabta tat-3pm wara ftit sigħat ta' interrogazzjoni. Il-ġurnal Times of Malta jirrapporta li għada mistenni jkun interrogat Keith Schembri wkoll. Għadu mhuwiex ċar fuqiex ġie interrogat Mizzi llum, imma f'Novembru li għadda, hu u Schembri kienu nżammu mill-Pulizija għal madwar 24 siegħa, allegatament b'rabta ma' chats li kellhom ma' Yorgen Fenech, li hu akkużat b'kompliċità fl-assassinju tal-ġurnalista Daphne Caruana Galizia. F'Novembru Konrad Mizzi u Keith Schembri meħlusin – rapporti Lejn tmiem Novembru, Mizzi xehed fl-inkjesta pubblika fuq l-assassinju ta' Daphne Caruana Galizia. Dakinhar l-avukati tiegħu kkonfermaw li kien bil-police bail. Mizzi fl-inkjesta pubblika Filmat: Sena ilu rriżenja; illum żamm ħalqu magħluq, imma qal li ma ħax kickbacks Keith Schembri kien bil-police bail wara li kien ġie arrestat fil-21 ta' Settembru, flimkien ma' Karl Cini, Brian Tonna u Manuel Castagna minn Nexia BT. Huma kienu ġew arrestati b'rabta mal-inkjesta maġisterjali li twettqet dwar allegat tixħim mill-bejgħ tal-passaporti. Dwar Schembri f'Settembru Filmat: Keith Schembri jinħeles bil-bail Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_601c098479d39_rand.td-a-rec-img{text-align:left}.td_uid_3_601c098479d39_rand.td-a-rec-img img{margin:0 auto 0 0}